EkBass/fiwiki-20250220-pages-articles huggingface dataset:
Malesian osavaltiot ja territoriot

Malesia on liittovaltio, joka koostuu kolmestatoista osavaltiosta (negeri) ja kolmesta liittovaltion territoriosta (Wilayah Persekutuan). Yksitoista osavaltiota ja kaksi liittovaltion aluetta sijaitsevat Malakan niemimaalla Länsi-Malesiassa. Kaksi osavaltiota ja yksi territorio sijaitsevat Itä- Malesiassa Borneon saarella. Malakan niemimaalla sijaitsevat 11 osavaltiota kuuluivat vuonna 1948 muodostettuun Malaijan liittovaltioon, joka itsenäistyi brittihallinnon alaisuudesta 1957. Vuonna 1963 valtioliittoon liitettiin Singapore, Sarawak ja brittiläinen Pohjois-Borneo, josta tuli liitoksen myötä Sabah. Samalla valtion nimeksi tuli Malesia. Singapore erotettiin Malesian liittovaltiosta 9. elokuuta 1965. Syynä olivat suuret ristiriidat malaijienemmistöisen Malesian ja kiinalaisenemmistöisen Singaporen välillä. == Osavaltiot ja territoriot == Lippu Osavaltio Pääkaupunki Kuninkaallinen pääkaupunki Väkiluku Pinta-ala (km²) Väestö- tiheys/km² Päämies Johor Johor Bahru Muar 3 233 434 19 210 168 Sulttaani Kedah Alor Setar Anak Bukit 1 890 098 9 500 199 Sulttaani Kelantan Kota Bharu Kota Bharu 1 459 994 15 099 97 Sulttaani Malakka Malakka - 788 706 1 664 474 Kuvernööri Negeri Sembilan Seremban Seri Menanti 997 071 6 686 149 Yang di- Pertuan Besar Pahang Kuantan Pekan 1 443 365 36 137 40 Sulttaani Penang George Town - 1 520 143 1 048 1451 Kuvernööri Perak Ipoh Kuala Kangsar 2 258 428 21 035 107 Sulttaani Perlis Kangar Arau 227 025 821 277 Rajah Sabah Kota Kinabalu - 3 120 040 73 631 42 Kuvernööri Sarawak Kuching - 2 420 009 124 450 19 Kuvernööri Selangor Shah Alam Klang 5 411 324 8 104 668 Sulttaani Terengganu Kuala Terengganu Kuala Terengganu 1 015 776 13 035 78 Sulttaani FT Kuala Lumpur Kuala Lumpur - 1 627 172 243 6696 FT Labuan Victoria - 85 272 91 937 FT Putrajaya Putrajaya - 67 964 49 1387 == Osavaltioiden hallinto == Osavaltioilla on oma hallitus, kun taas liittovaltion territoriot ovat suoraan keskushallinnon alaisuudessa. Osavaltioiden itsehallinto on rajoitettua ja ne ovat riippuvaisia liittovaltion keskushallinnon myöntämistä määrärahoista. Yhdeksän Malakan niemimaan osavaltiota ovat sulttaanikuntia, neljän osavaltion päämies on kuvernööri. Sulttaanien ja kuvernöörien rooli on vain seremoniallinen ja toimeenpanovaltaa käyttää osavaltion pääministeri, Menteri Besar. Territorioilla ei ole omaa hallintoa, vaan ne ovat suoraan Malesian keskushallinnon alaisia. Territorioilla on yhdessä vastaava asema kuin maan kolmellatoista osavaltiolla. Territorioilla on oma ministeriö, jonka johtava ministeri (Menteri Wilayah) on territorioiden yhteinen päämies. Osavaltiot on jaettu hallinnollisiin piirikuntiin. Itä-Malesian Sabahin ja Sarawakin osavaltiot on jaettu divisiooniin, jotka puolestaan on jaettu piirikuntiin. ==Lähteet== *
Georg von der Marwitz

Georg von der Marwitz (3. heinäkuuta 1856 Klein Nossin, lähellä Kösliniä, Pommeri – 27. lokakuuta 1929 Wundichow, Pommeri) oli saksalainen kenraali, joka palveli komentajana ensimmäisessä maailmansodassa. Marwitz aloitti sotilasuransa ratsuväenupseerina vuonna 1875 ja palveli vuodesta 1888 esikuntatehtävissä. Hänestä tuli 1905 eversti, 1908 kenraalimajuri ja ratsuväkiprikaatin komentaja, 1911 kenraaliluutnantti ja divisioonan komentaja, 1913 ratsuväen ylitarkastaja sekä 1914 ratsuväenkenraali. Maailmansodan puhjettua Marwitz nimitettiin komentamaan toista ratsuväkiarmeijakuntaa, joka muodosti Ranskaan ja Belgian hyökänneiden joukkojen oikean sivustan.Nordisk familjebok, täydennysosa (1925), s. 460 Runeberg.org. Viitattu 8.2.2014. Belgiassa elokuun alkupuolella käydyssä Haelenin taistelussa hän sai havaita, ettei ratsuväen käyttö hyökkäyksiin tahtonut enää toimia uusissa sodankäynnin oloissa. Joulukuussa 1914 Saksan sodanjohto hajottikin Marwitzin ratsuväkiryhmän ja hänet siirrettiin itärintamalle 38:nnen ratsuväen reserviarmeijakunnan komentajaksi, koska ratsuväen arveltiin soveltuvan paremmin itärintaman sodankäyntiin. Marwitzin joukot osallistuivat Masurian järvien toiseen taisteluun helmikuussa 1915, minkä jälkeen hänet siirrettiin Karpaateille.Georg von der Marwitz Firstworldwar.com. Viitattu 7.2.2014. Syksyllä 1915 Marwitz palasi länsirintamalle kuudennen armeijakunnan johtoon, mistä hänet kesällä 1916 komennettiin takaisin itään torjumaan venäläisten Brusilovin hyökkäystä, ja sitten joulukuussa 1916 takaisin länteen toisen armeijan komentajaksi. Viimeisin komennus jatkui syyskuuhun 1918. Cambrain taistelussa marraskuussa 1917 Marwitz torjui brittien hyökkäyksen tehokkaalla vastahyökkäyksellä, mutta seuraavan kevään suurhyökkäyksessä hän ei saanut suunnitelmien mukaisesti vallattua Amiensia. Amiensin taistelussa 8. elokuuta 1918 britit onnistuivat murtamaan Marwitzin armeijan linjat ”Saksan armeijan mustana päivänä”. Syyskuussa Marwitz siirrettiin viidennen armeijan komentajaksi Verduniin. Hän vetäytyi palveluksesta sodan päätyttyä joulukuussa 1918. ==Lähteet== Luokka:Saksalaiset kenraalit Luokka:Vuonna 1856 syntyneet Luokka:Vuonna 1929 kuolleet
Kim Kum-ok

pienoiskuva|Kim Kum-ok Lontoon olympiamaraonilla vuonna 2012. Kim Kum-ok (s. 9. joulukuuta 1988 Pjongjang) on pohjoiskorealainen kestävyysjuoksija. Hänen henkilökohtainen ennätysaikansa maratonissa on 2:26:56 (Pjongjang, 2007) ja puolimaratonissa 1:11:55 (Hongkong, 2009). Kimin saavutuksia ovat muiden muassa pronssimitali Aasian kisoissaAll-Athletics.com: Kum-Ok KIM , kultamitalit Aasian maratonmestaruuskilpailuissaKorean News: Kim Kum Ok, DPRK's Woman Marathoner sekä Hongkongin (2008)Hong Kong Amateur Athletic Association: Japan’s Koichiro Fukuoka and North Korea’s Kim Kum Ok Win Standard Chartered Hong Kong Marathon 2008 ja Pjongjangin maratonien voitot (2010).IAAF: Surprise victory by Babaryka in Pyongyang – Mangyongdae Prize Marathon report Pekingin vuoden 2008 kesäolympialaisissa Kim jäi naisten maratonissa 12. ja Lontoon vuoden 2012 kesäolympialaisissa 49. sijalle.Kim Kum-Ok Bio, Stats, and Results | Olympics at Sports-Reference.com == Lähteet == Luokka:Pohjoiskorealaiset kestävyysjuoksijat Luokka:Vuonna 1988 syntyneet Luokka:Elävät henkilöt
Remus von Woyrsch

Remus von Woyrsch (4. helmikuuta 1847 – 6. elokuuta 1920 Pilsnitz, lähellä Breslauta)Nordisk familjebok (1921), s. 1116 Runeberg.org. Viitattu 9.2.2014. oli saksalainen sotamarsalkka, joka palveli komentajana ensimmäisessä maailmansodassa. Woyrsch liittyi Preussin armeijaan vuonna 1866 ja valmistui upseeriksi seuraavana vuonna. Hän osallistui sotaan Itävaltaa vastaan 1866 ja Ranskan–Saksan sotaan 1870–1871. Vuosina 1882–1896 hän palveli pääesikunnassa ja oli sen jälkeen rykmentin sekä vuodesta 1901 divisioonan ja vuodesta 1904 armeijakunnan komentajana. Woyrsch ylennettiin 1906 jalkaväenkenraaliksi ja hän ehti jo vetäytyä eläkkeelle vuonna 1911. Maailmansodan sytyttyä 1914 hänet kuitenkin kutsuttiin takaisin palvelukseen ja hän sai komentoonsa Sleesian Landwehr-joukot, jotka sijoitettiin itärintamalle. Woyrschin joukot alistettiin Itävalta-Unkarin armeijalle, ja hän pelasti Viktor von Danklin Itävalta-Unkarin ensimmäisen armeijan tuholta tappiollisen Rava Russkan taistelun jälkeen suojaamalla sen perääntymisen. Tämän jälkeen Woyrschille muodostettiin lokakuussa 1914 oma armeijaryhmä, joka osallistui seuraavan kahden vuoden aikana sotatoimiin Venäjää vastaan. Woyrsch voitti venäläiset Thornin ja Siennon taisteluissa kesäkuussa 1915 ja osallistui Ivangorodin valtaukseen saman vuoden elokuussa sekä venäläisten hyökkäyksen torjumiseen Baranowiczessa kesällä 1916. Hänet ylennettiin näiden ansioiden seurauksena kenraalieverstiksi.Remus von Woyrsch Firstworldwar.com. Viitattu 9.2.2014. Elokuussa 1916 Woyrsch sai komennettavakseen Baijerin prinssi Leopoldin entisen armeijaryhmän eteläisesä Puolassa. Venäjän tehtyä aselevon Woyrschin armeijaryhmä hajotettiin joulukuussa 1917 ja hän siirtyi eläkkeelle sotamarsalkaksi ylennettynä. ==Lähteet== Luokka:Saksan sotamarsalkat Luokka:Vuonna 1847 syntyneet Luokka:Vuonna 1920 kuolleet
The Guinea Pig Club

The Guinea Pig Club on brittiläinen, alun perin juomakerhoksi perustettu, palovammapotilaiden järjestö.Tieteen kuvalehti Historia 3/2014, s.24 ==Historia== Toisen maailmansodan aikana Britanniassa toimi neljä sotavammojen kirurgiseen hoitoon erikoistunutta sairaalaa. Lontoon eteläpuolella, West Sussexin East Grinsteadissa sijaitsi etenkin palovammapotilaita hoitanut Queen Viktorian sairaala (tuolloin nimellä The Queen Victoria Cottage Hospital).East Grinstead Museum: A Short History of the Guinea Pig Club Sen johdossa oli yksi maan tunnetuimmista plastiikkakirurgeista, Archibald McIndoe. Potilaat olivat pääosin lentäjiä, joilla oli palovammoja kasvoissa ja raajoissa. Koska hänen potilaittensa vammojen laatu ja laajuus olivat monesti varsin poikkeuksellisia ja plastiikkakirurgia hoitomuotona muutenkin varsin nuori, joutui McIndoe usein turvautumaan poikkeuksellisiin ja kokeellisiin hoitomuotoihin. Tämän tietäen potilaat alkoivat käyttää itsestään nimitystä guinea pigs ().History Learning Site: The Guinea Pig Club ==Kerhon toiminta== Vuonna 1941 McIndoen 39 potilasta perusti The Guinea Pig Clubin. Sen ensisijainen tarkoitus oli piristää pahoin vammautuneita potilaita. Tämä olikin tarpeen sillä itsemurhat olivat plastiikkakirurgisilla osastoilla varsin yleisiä. Kerhon toimikunta määritteli kolme jäsentasoa: 1) The Guinea Pigs - henkilöt, jotka ovat saaneet palovammoja lentoturmassa ja läpikäyneet plastiikkakirurgisia toimenpiteitä Queen Victorian sairaalassa. 2) Honorary Members - kirurgit, lääkärit ja tutkijat, jotka olivat työskennellet Queen Victorian sairaalan palovammayksikössä. 3) Friends of the Guinea Pig Club - henkilö, joka on tukenut kerhon toimintaa joko taloudellisesti tai muulla tavoin. Roisia huumoria henkivät kerhon ensimmäiset virkailijavalinnat. Sihteeriksi valittiin mies, jonka sormet olivat palaneet niin pahoin, että kokousten pöytäkirjat oli pidettävä lyhyinä. Ensimmäisen rahastonhoitajan pahimmat palovammat olivat jaloissa. Tämän ajateltiin estävän pakenemisen kerhon varojen kera. Kerho oli suurimmillaan sodan päättyessä. Siihen kuului tuolloin 649 jäsentä viidestä maasta. 57% heistä oli brittejä; 27% kanadalaisia; 8% australialaisia ja 8% uusiseelantilaisa. McIndoe toimi kerhon puheenjohtajana sen perustamisesta aina kuolemaansa saakka, vuoteen 1960. Hän oli tuolloin saanut toiminnastaan aatelisarvon Sir. ==Lähteet== Luokka:Brittiläiset järjestöt Luokka:Potilas- ja vammaisjärjestöt
Bosnia ja Hertsegovina talviolympialaisissa 2014

Bosnia ja Hertsegovina osallistui Sotšin talviolympialaisiin 2014. Ensimmäistä kertaa itsenäisenä valtiona Bosnia ja Hertsegovina osallistui Lillehammerin talviolympialaisiin 1994. Alppihiihtäjä Zana Novakovic toimi Bosnia ja Hertsegovinan joukkueen lipunkantajana olympialaisten avajaisseremoniassa. Sotšissa maata edusti viisi urheilijaa kolmessa eri lajissa, mutta ainuttakaan mitalia maa ei saavuttanut. ==Joukkue== === Alppihiihto=== * Igor Laikert * Marko Rudic * Zana Novakovic === Maastohiihto=== * Mladen Plakalovic * Tanja Karisik === Ampumahiihto=== * Tanja Karisik == Lähteet == * Sochi.ru === Viitteet === Talviolympialaisissa 2014 Luokka:Valtiot talviolympialaisissa 2014
Choe Kum-hui

Choe Kum-hui (; s. 1. heinäkuuta 1987) on pohjoiskorealainen uimahyppääjä. Hän kilpaili vuoden 2008 kesäolympialaisissa Pekingissä ja sijoittui siellä naisten 10 metrin kerroshyppyjen parikilpailussa kuudenneksiChoe Kum-Hui Bio, Stats, and Results | Olympics at Sports-Reference.com yhdessä Kim Un-hyangin kanssa.North Korea Diving at the 2008 Beijing Summer Games | Olympics at Sports-Reference.com Aasian kisoissa Choe on saanut pronssia kahdesti (2006Swimming World Magazine: Asian Games 2006 Doha, Qatar, 2010Yahoo! Eurosport: North Korean divers Choe Kum Hui, right, and Kim Un Hyang wait on the podium following their bronze medal winning performance in the women's synchroni). == Lähteet == Luokka:Pohjoiskorealaiset uimahyppääjät Luokka:Vuonna 1987 syntyneet Luokka:Elävät henkilöt
Bruno Banani

Bruno Banani (ent. Fuahea Semi, s. 4. joulukuuta 1987 Angahā, TongaBruno Banani International Luge Federation. Viitattu 9.2.2014.) on tongalainen ohjaskelkkailija. Hän edusti kotimaataan vuoden 2014 Sotšin talviolympialaisissa maansa ensimmäisenä talviolympialaisten osallistujana sijoittuen 32:nneksi. Banani harjoittelee Euroopassa Saksan kelkkailujoukkueen kanssa. Hän on osallistunut muun muassa kelkkailun MM-kilpailuihin vuosina 2011, 2012 ja 2013 sekä Amerikan ja Tyynenmeren mestaruuskilpailuihin 2011, joissa Banani sijoittui pronssille. Bruno Bananin alkuperäinen nimi on Fuahea Semi, jonka hän vaihtoi vuonna 2008 sponsorinaan toimivan saksalaisen alusvaatemerkin mukaan. == Lähteet == Luokka:Tongalaiset ohjaskelkkailijat Luokka:Vuonna 1987 syntyneet Luokka:Elävät henkilöt
Jon Myong-hwa

Jon Myong-hwa (s. 9. elokuuta 1993 Pjongjang) on pohjoiskorealainen jalkapalloilija. Hän on keskikenttäpelaaja, joka on kuulunut 4.25 SC -seuraan ja pelannut myös kansainvälisellä tasolla. Hänen pituutensa on 171 cm.FIFA Women's World Cup: JON Myong Hwa Jon osallistui Lontoon vuoden 2012 kesäolympialaisiin, jossa hän kuului yhdeksänneksi sijoittuneeseen maansa naisten joukkueeseen.Jon Myong-Hwa Bio, Stats, and Results | Olympics at Sports-Reference.com == Lähteet == Luokka:Pohjoiskorealaiset jalkapalloilijat Luokka:Vuonna 1993 syntyneet Luokka:Elävät henkilöt
Tut.by

tut.by on vuonna 2000 käynnistetty valkovenäläinen internetportaali, verkkokauppa ja uutisportaali. Tämän Valko-Venäjän suurimman ja suosituimman portaalin taustaorganisaatio on rajavastuuyhtiö OOO TUT BAI Media. Tämä on puolestaan perustajansa Juri Zisserin () hallitseman unitaariyritys UP Nadežnyje programmyn () yhtiö. Toukokuussa 2021 Valko-Venäjän hallinto sulki muun muassa valtionjohtoa arvostelleista laajoista mielenosoituksista raportoineen tut.by-portaalin jälleen kerran. Portaalin toimittajia oli jo tätä ennen vangittu. Ihmisoikeusjärjestö Vjasna luokitteli tut.by portaalin vangittuja johtohenkilöitä ja toimittajia poliittisiksi vangeiksi. == Lähteet == == Aiheesta muualla == * tut.by-sivusto (tut.by) * Зиссер уходит в творческий отпуск (1/2012) (kapital.by) * Юрий Зиссер: я не знаю, что делать с большими деньгами Читать полностью (4/2011) (tut.by) * savetutby.info * zerkalo.io Luokka:Valkovenäläiset viestimet Luokka:Verkkosivustot
Vetelin Nuorisokuoro

Vetelin Nuorisokuoro on suomalainen kuoro, joka on levyttänyt hengellistä musiikkia.https://www.finna.fi/Search/Results?lookfor=Vetelin%20nuorisokuoro&type;=Author ==Diskografia== * Luoja taivaisten (1982) * Kristus valo valkeuden (1983) * Tulkoon joulu (2004) ==Lähteet== ==Aiheesta muualla== * Luokka:Suomalaiset nuorisokuorot Luokka:Veteli
Idealside

Idealside oli kemiläinen yhtye joka julkaisi yhden pitkäsoiton Polarvox- levymerkille.http://www.fono.fi/Dokumentti.aspx?esittaja=+Idealside&ID;=9ddbf332-310c-444e-bbf3-e300da47349a ==Diskografia== * ==Kokoonpano== * Jari Vesa * Pekka Kinnunen * Jakke Salomaa ==Lähteet== ==Aiheesta muualla== * Luokka:Suomalaiset yhtyeet
Tami Combo

Tami Combo oli suomalainen yhtye joka julkaisi yhden pitkäsoiton Kiss- levymerkillehttp://www.fono.fi/Dokumentti.aspx?esittaja=Tami+Combo&ID;=f46f62db-528a-4712-a6ce-7d56baa16833. ==Diskografia== * Lambadas tropicanas (1990) Kiss ==Kokoonpano== * Taisto Wesslin (kitara). * Mika Tarkkonen (harmonikka). * Jari Lappalainen (mandoliini). * Heikki Annala (kontrabasso /B05). * Tapio Salo (kontrabasso). * Tapani 'Nappi' Ikonen (rummut, lyömäsoittimet). ==Lähteet== ==Aiheesta muualla== * Luokka:Suomalaiset yhtyeet
Farm Aid

Farm Aid on vuodesta 1985 lähtien Yhdysvalloissa järjestetty hyväntekeväisyyskonserttien sarja. Sillä kerätään varoja maan velkaantuneille pienviljelijöille, jotka ovat vaarassa menettää tilansa taloudellisten vaikeuksiensa vuoksi. Konsertti on järjestetty säännöllisesti vuosia 1988 ja 1991 lukuun ottamatta vaihtuvilla paikkakunnilla eri puolilla Yhdysvaltoja. Farm Aid sai alkunsa heinäkuussa 1985 järjestetystä Live Aid -konsertista, jolla kerättiin apua Etiopian nälänhädän uhrien auttamiseksi. Bob Dylan esitti toivomuksen, että joku alkaisi kerämään varoja myös amerikkalaisten maanviljelijöiden tukemiseksi. Ensimmäinen Farm Aid -konsertti pidettiin vielä saman vuoden syyskuussa Illinoisin osavaltion Champaignin kaupungissa. Sen järjestäjinä toimivat Willie Nelson, John Mellencamp ja Neil Young. Yhdessä Dave Matthewsin kanssa he muodostavat myös nykyisen Farm Aid -organisaation johtokunnan. == Konserttipaikkakunnat == *1985 – Champaign, Illinois *1986 – Manor, Texas *1987 – Lincoln, Nebraska *1989 – 16 eri paikkakuntaa Willie Nelsonin konserttikiertueella *1990 – Indianapolis, Indiana *1992 – Irving, Texas *1993 – Ames, Iowa *1994 – New Orleans, Louisiana *1995 – Louisville, Kentucky *1996 – Columbia, Etelä-Carolina *1997 – Tinley Park, Illinois *1998 – Tinley Park, Illinois *1999 – Bristow, Virginia *2000 – Bristow, Virginia *2001 – Noblesville, Indiana *2002 – Burgettstown, Pennsylvania *2003 – Columbus, Ohio *2004 – Auburn, Washington *2005 – Tinley Park, Illinois *2006 – Camden, New Jersey *2007 – New York, New York *2008 – Mansfield, Massachusetts *2009 – Maryland Heights, Missouri *2010 – Milwaukee, Wisconsin *2011 – Kansas City, Kansas *2012 – Hershey, Pennsylvania *2013 – Saratoga Springs, New York *2014 – Raleigh, Pohjois-Carolina == Aiheesta muualla == *Farm Aidin virallinen kotisivu Luokka:Musiikkitapahtumat Yhdysvalloissa Luokka:Hyväntekeväisyys
Anita Seitava

Anita Anneli Seitava (24. toukokuuta 1937 Helsinki – 24. helmikuuta 2018)Kuolinilmoitus, Hufvudstadsbladet 25.3.2018, s. 44 oli suomalainen laulaja ja näyttelijä, joka tunnettiin etenkin operettilaulajana, äänialanaan sopraano. Seitava opiskeli Helsingin ruotsinkielisessä teatterikoulussa muun muassa Aune Antin, Heikki Hannulan ja Olavi Nybergin johdolla. Hän työskenteli vuoden Vaasan, sitten Rauman teatterissa, kaksi vuotta Porin teatterissa ja sitten kuusi vuotta Lahden kaupunginteatterissa kunnes sai syksyllä 1969 kiinnityksen Suomen Kansallisoopperan kuoroon. Hänen tekemiään rooleja olivat Luxemburgin kreivi -operetin Angele, Iloisen lesken Hanna Glawarri, Kerjäläisylioppilaan Laura, Kreivitär Marizan nimirooli sekä Katariinan rooli näytelmässä Kuinka äkäpussi kesytetään. Lahden-vuosinaan Seitava opiskeli Tauno Kaivolan johdolla Lahden Musiikkiopistossa ja Helsingissä Mirjam Helinin johdolla. Oopperakuorossa hän oli ykkössopraanon vakanssille, velvoitteenaan esittää operettien subrettipääroolit. Hän jäi eläkkeelle Kansallisoopperan kuorosta kesällä 1987. Opettajansa Heikki Hannulan ja George de Godzinskyn johtaman Schrammel-yhtyeen kanssa Anita Seitava julkaisi vuonna 1975 LP-levyn Wien – unelmien kaupunki. == Lähteet == Luokka:Suomalaiset laulajat Luokka:Suomalaiset näyttelijät Luokka:Vuonna 1937 syntyneet Luokka:Vuonna 2018 kuolleet
Polar Sisters

Polar Sisters oli suomalainen lauluyhtye joka julkaisi yhden pitkäsoiton Polarvox-levymerkillehttp://www.fono.fi/Dokumentti.aspx?esittaja=Polar- Sisters&ID;=bcd55ebf-1ea7-468b-b886- efeb8b834dde. ==Diskografia== * Vähän hakkaillen (1975) Polarvox ==Kokoonpano== * Pipu Lindell * Liisa Eskola * Mervi Karell ==Lähteet== ==Aiheesta muualla== * Luokka:Suomalaiset lauluyhtyeet
Pekka Salomaa

Urho Pekka Salomaa (s. 30. huhtikuuta 1933 Tammela)http://www.lounakirjailijat.net/kirjailijat/?authorid=95 on suomalainen oopperalaulaja (baritoni) ja kirjailija.http://news.cision.com/fi/taideyliopiston-sibelius- akatemia/r/sibelius-akatemiassa-vietetaan-oopperaprofessori-pekka- salomaan-80-vuotisjuhlaa,c9469620 Hän toimi Sibelius-Akatemiassa yksinlaulun lehtorina 1971–1979 ja oopperakoulutuksen professorina 1979–1999. Hän vieraili 1960–1970-luvulla solistina muun muassa Suomen Kansallisoopperassa sekä Saksassa. Myös Pekka Salomaan poika Petteri Salomaa on oopperalaulaja. __NOTOC__ ==Diskografia== * Muistellessa (1975). Polarvox. ==Kirjallisuus== * Oopperan estradilla (2007). ==Lähteet== ==Aiheesta muualla== * Luokka:Suomalaiset laulajat Luokka:Suomalaiset kirjailijat Luokka:Sibelius- Akatemian professorit Luokka:Vuonna 1933 syntyneet Luokka:Elävät henkilöt
Turun Naislaulajat

Turun Naislaulajat on suomalainen kuoro, joka perustettiin vuonna 1944. Kuoro esittää sekä klassista että kevyttä musiikkia sekä moderneja kuorosävellyksiä ja kansanmusiikkia. Turun Naislaulajien taiteellisena johtajana on syksystä 2007 alkaen toiminut Riitta Sorvola. http://www.turunnaislaulajat.fi/index.php?20 ==Diskografia== * Kaikki kauniit äänet soikaa (1978) * Christe eleison (1983) * What Colour is Love (2001) ==Lähteet== ==Aiheesta muualla== * Kotisivu * Luokka:Suomalaiset naiskuorot Luokka:Turun musiikki
Kuurinmaan motti

Kuurinmaan motti () oli toisessa maailmansodassa Neuvostoliiton Baltian offensiivin ja Operaatio Bagrationin seurauksena syntynyt motti, jossa Neuvostoliiton 1. Baltian rintaman joukot motittivat Saksan Pohjoisen armeijaryhmän joukot Kuurinmaalle, Latviaan 9. lokakuuta 1944. Armeijaryhmä uudelleennimettiin 25. tammikuuta 1945 Armeijaryhmä Kuurinmaaksi. Mottiin jäivät Saksan 16. ja 18. armeija. Motissa olleet joukot antautuivat sodan loputtua 22. toukokuuta 1945,aif.ru jolloin siellä olleet 180 000 saksalaissotilasta joutui sotavankeuteen. == Taustaa == Saksan pohjoinen armeijaryhmä oli vallannut Baltian ja siten myös Kuurinmaan operaatio Barbarossassa kesällä 1941. Seuraavat kaksi vuotta armeijaryhmä yritti vallata Leningradin, kunnes tammikuussa 1944 puna-armeija mursi kaupungin piiritysrenkaan. Neuvostoliitto aloitti 22. kesäkuuta 1944 Valko-Venäjän strategisen iskun, jonka peitenimi oli operaatio Bagration. Operaation tavoitteena oli Valko-Venäjän alueen vapauttaminen saksalaismiehityksestä. 29. elokuuta päättynyt operaatio oli menestys tuhoten lähes täysin Saksan keskustan armeijaryhmän. Sen viimeiset vaiheet Kaunaksen ja Siauliain hyökkäykset kohdistuivat Itämeren rannikolle eristäen keskustan ja pohjoisen armeijaryhmät toisistaan. Bagrationin päätyttyä puna-armeija aloitti Balttian alueella hyökkäyksen Saksan joukkojen yrittäessä säilyttää rintamansa operaatio Doppelkopfin avulla. Neuvostojoukot aloittivat Memelin operaation pyrkimyksenään eristää pohjoinen armeijaryhmä lopullisesti. == Motin muodostuminen == Neuvostojoukot saavuttivat Itämeren rannikon Memelin lähistöllä 9. lokakuuta 1944. Sen seurauksena pohjoinen armeijaryhmä eristettiin Itä-Preussista. Hitlerin neuvonantajat – erityisesti Heinz Guderian – ehdottivat saarroksiin joutuneen armeijaryhmän evakuoimista meritse, jotta itärintama voitaisiin vakauttaa. Hitler kielsi evakuoinnin ja käski joukkojen pitää hallussaan olevat alueet Kuurinmaalla ja Viron saaristossa. == Lähteet== == Aiheesta muualla == * www.aif.ru Luokka:Toisen maailmansodan itärintaman taistelut Luokka:Kuurinmaan historia
Tähtikampela

Tähtikampela (Platichthys stellatus) on Tyynenmeren pohjoisosassa elävä kampelalaji. == Ulkonäkö ja koko == Kala on enimmillään metrin mittainen, yleensä pienempi. Evät ja pyrstö ovat mustan ja keltaisen raidalliset. Keskiruumis on siniharmaa. == Levinneisyys ja elinympäristö == Tähtikampela esiintyy Tyynessämeressä Kaliforniasta ja Keltaisestamerestä pohjoiseen. == Ravinto == Laji syö kaloja sekä äyriäisiä ja muita selkärangattomia eläimiä. == Lähteet == == Aiheesta muualla == * Bottomfish Identification: Flatfish: Starry Flounder "Platichthys stellatus" Washington Department of Fish and Game Luokka:Oikeasilmäkampelat
Kaius Tihtonen

Kaius Tihtonen (25. heinäkuuta 1934 – 6. heinäkuuta 2004) oli suomalainen laulaja, säveltäjä ja sanoittaja. Tihtonen oli kotoisin Tyrvännöstä. Hän teki yhden pitkäsoiton Blue Master -levymerkille, mutta katosi sitten julkisuudesta. Ylen Elävän arkiston sivulla Jukka Lindfors kuvaa hänen ääntään koulimattomaksi ja kappaleita naiivin romanttisiksi tai rempseiksi ralleiksi. ==Diskografia== * Laulava puutarhuri Kaius Tihtonen (1972) ==Lähteet== ==Aiheesta muualla== * Tihtosen albumi kuunneltavissa , Suomalaisen musiikin historia -sivusto * Luokka:Suomalaiset laulajat Luokka:Vuonna 1934 syntyneet Luokka:Vuonna 2004 kuolleet
Yo! Frozen Yogurt Cafe

Yo! Frozen Yogurt Cafe oli lyhytikäinen suomalainen jääjogurttien markkinoimiseen pohjautunut yritys. Sen toimitusjohtajana toimi Ilari Oidekivi, ja se avasi ensimmäiset myymälänsä Kauppakeskus Columbuksessa ja Isossa Omenassa heinäkuussa 2012. Lokakuussa 2013 Yo! Frozen Yogurt Cafe laajensi liiketoimintaansa myös Turun Hansakortteliin. Vuosien 2014 ja 2015 vaihteessa Suomen Yo! Frozen Yoghurt ajautui konkurssiin, ja kaikki kolme kahvilaa suljettiin. ==Myymälät== thumb|right|250px|Yo! Frozen Yogurt Cafe Turun Hansakorttelissa. Ketjulla oli seuraavilla paikkakunnilla myymälöitä. * Helsinki * Turku * Vantaa ==Lähteet== Luokka:Entiset suomalaiset vähittäiskaupan yritykset
Mark McMorris

Mark Lee McMorris (s. 9. joulukuuta 1993 Regina, Saskatchewan) on kanadalainen lumilautailija. Hän voitti pronssia Sotšin olympialaisissa vuonna 2014 ensimmäistä kertaa olympiatasolla kisatussa slopestylessa. Neljä vuotta myöhemmin Pyeongchangissa hän saavutti toistamiseen olympiapronssia slopestylessa. X Gamesissa McMorris on voittanut slopestyle-kilpailun Aspenissa vuosina 2012, 2013 ja 2015 ja sijoittunut toiseksi vuosina 2011 ja 2014. Vuosina 2012 ja 2015 hän voitti myös big airin, josta sai hopeaa vuonna 2013. == Lähteet == Luokka:Kanadalaiset lumilautailijat Luokka:Kanadalaiset olympiamitalistit Luokka:Vuonna 1993 syntyneet Luokka:Elävät henkilöt
Ladies’ Home Journal

Ladies’ Home Journal on Meredith Corporationin julkaisema yhdysvaltalainen naistenlehti. Sen levikki on yli 3 miljoonaa kappaletta. Ladies’ Home Journal perusti 1883 Cyrus Curtis, kun hän havaitsi, että maatalouslehtensä naistenosasto, jota kirjoitti hänen vaimonsa Louisa Knapp Curtis, oli paljon suositumpi kuin itse lehti. Siitä kehittyi nykyisten laajalevikkisten aikakauslehtien malli. Sen hinta oli matala, ja varoja se keräsi erityisesti mainosten avulla. Lehdellä oli kolmessa vuodessa jo 270 000 tilaajaa. ja Sen levikki ylitti ensimmäisenä aikakauslehtenä miljoonan kappaleen rajan vuonna 1903. == Lähteet == == Aiheesta muualla == Luokka:Naistenlehdet Luokka:Yhdysvaltalaiset aikakauslehdet
Pasila 2.5 – The Spin-Off

Pasila 2.5 – The Spin-Off on vuosina 2014–2016 esitetty suomalainen piirrossarja, joka on jatkoa Pasila-sarjalle. Yle tilasi sarjaa neljä tuotantokautta eli yhteensä 40 jaksoa. == Rooleissa == === Päärooleissa === === Vierailevina ääninä === == Luettelo jaksoista == === 1. tuotantokausi === Ensimmäinen tuotantokausi esitettiin 27. helmikuuta 2014 – 1. toukokuuta 2014. Numero Esityspäivä Suomessa Nimi 01 27. helmikuuta 2014 Kossu-a-bunga-bunga 02 6. maaliskuuta 2014 Repomies leskimies 03 13. maaliskuuta 2014 Ääriateistit 04 20. maaliskuuta 2014 Hyvä sisko 05 27. maaliskuuta 2014 Paraloirinen ilmiö 06 3. huhtikuuta 2014 Pärästä kuuluu 07 10. huhtikuuta 2014 Possu 08 17. huhtikuuta 2014 Wolfgang Kekki 09 24. huhtikuuta 2014 Luonnonsuojelukriittiset 10 1. toukokuuta 2014 Rakkauden Nangijala === 2. tuotantokausi === Toinen tuotantokausi esitettiin 27. marraskuuta 2014 – 12. helmikuuta 2015. Numero Esityspäivä Suomessa Nimi 11 27. marraskuuta 2014 Juxugate 12 4. joulukuuta 2014 Guugelheim 13 11. joulukuuta 2014 Pop-up-bordelli 14 18. joulukuuta 2014 Punajäkälä 15 25. joulukuuta 2014 Valkoinen lammas 16 1. tammikuuta 2015 Shitti hitti 17 8. tammikuuta 2015 Chez Cuisiniére Gras 18 15. tammikuuta 2015 Järki ja tunteet 19 29. tammikuuta 2015 Kodinlynkkausjoukot 20 12. helmikuuta 2015 Suomen paras pikku orpomiljonääri === 3. tuotantokausi === Kolmas tuotantokausi esitettiin 19. helmikuuta 2015 – 30. huhtikuuta 2015. Numero Esityspäivä Suomessa Nimi 21 19. helmikuuta 2015 Repomiehen lusikkalista 22 5. maaliskuuta 2015 Persona non grata 23 12. maaliskuuta 2015 Salaliitto 24 19. maaliskuuta 2015 Suomi-brändi 25 26. maaliskuuta 2015 Tankki 26 2. huhtikuuta 2015 Medialemmikki 27 9. huhtikuuta 2015 Lotto 28 16. huhtikuuta 2015 Sex#object now 29 23. huhtikuuta 2015 Operaatio Hana 30 30. huhtikuuta 2015 Käsikirjoittaja Kämäsen tapaus === 4. tuotantokausi === Neljäs ja samalla viimeinen tuotantokausi esitettiin 9. maaliskuuta – 11. toukokuuta 2016. Kauden kaikki jaksot julkaistiin Yle Areenassa ennakkoon 9. maaliskuuta 2016, jolloin myös esittäminen alkoi televisiossa.Pasila | yle.fi Numero Esityspäivä Suomessa Nimi 31 9. maaliskuuta 2016 Tie Raksilaan 32 16. maaliskuuta 2016 Valkoshaissehanhet 33 23. maaliskuuta 2016 Karhuntappoase 34 30. maaliskuuta 2016 Kekri - spesiaali 35 6. huhtikuuta 2016 Koirakuiskaaja Pöysti 36 13. huhtikuuta 2016 Extreme sipoolaiset 37 20. huhtikuuta 2016 Z-ryhmä 38 27. huhtikuuta 2016 Läski 39 4. toukokuuta 2016 Bemaripelle 40 11. toukokuuta 2016 Loppu == Lähteet == == Aiheesta muualla == * Pasila 2.5 – The Spin-Off tuotantoyhtiön verkkosivuilla * Yle Areena - Pasila 2.5 - The Spin-Off Luokka:Pasila (televisiosarja) Luokka:Suomalaiset animaatiosarjat
Mürren

Mürren on vanha walserilaiskylä Keski-Sveitsissä, Bernin kantonissa, Lauterbrunnenin kunnassa. Mürren on tunnettu talviurheilukeskuksena 1800-luvun puolesta välistä alkaen. Kylässä on vajaat 500 vakituista asukasta. == Talviurheilukeskus== Talviurheilukeskukseksi Mürren on kehittynyt 1800-luvun alkupuolelta alkaen. Ensimmäinen majatalo kylään rakennettiin 1857. Mürrenissä järjestettiin ensimmäiset Alppihiihdon maailmanmestaruuskilpailut vuonna 1931. == Maantiede == Kylä sijaitsee noin 1 650 metrin korkeudessa Lauterbrunnentalin laakson länsirinteellä, Schilthornvuoren itäpuolella. == Liikenne == Matka Mürreniin on monen mutkan takana eikä kylään ei ole autotietä. Lauterbrunnentalin laaksoon kulkee maantie ja Berner Oberland- Bahnen AG:n rautatie Interlakenista. Laaksosta pääsee Mürreniin kahta kautta: * Lauterbrunnenin kylästä (797 m mpy.) on Bergbahn Lauterbrunnen-Mürren AG:n köysirata Grütschalpiin (1 487 m mpy.), josta on 4,3 kilometrin mittainen rautatie Mürreniin. Matka kestää 20 minuuttia. * Stechelbergistä (922 m mpy.) on kaksiosainen köysirata Gimmelwaldin (1 367 m mpy.) kautta Mürreniin. Matka kestää 10 minuuttia. == Lähteet == * * * === Viitteet === == Aiheesta muualla == *Mürrenin matkailusivut Luokka:Lauterbrunnen Luokka:Sveitsin kylät Luokka:Sveitsin talviurheilukeskukset Luokka:Autottomat alueet
João Franco

João Ferreira Franco Pinto de Castella BrancoNordisk familjebok (1908), s. 1078 Runeberg.org. Viitattu 9.2.2014. (14. helmikuuta 1855 Fundão – 4. huhtikuuta 1929 Anadia) oli Portugalin pääministeri vuosina 1906–1908. Franco oli koulutukseltaan lakimies ja hän toimi jonkin aikaa kuninkaallisena prokuraattorina. Hän oli 1891–1892 yleisten töiden ministerinä ja 1893–1897 sisäministerinä konservatiivien (regeneradores) hallituksissa, mutta perusti sen jälkeen oman keskiryhmänsä (regeneradores liberales). Franco pääsi toukokuussa 1906 Portugalin pääministeriksi liberaalien tuella ja hajotti ensi töikseen parlamentin (Cortes). Kun syksyllä valittu uusi parlamentti ei hyväksynyt hallituksen esitystä tupakkamomopolista, eivätkä neuvottelut puoluejohtajien kanssa johtaneet tulokseen, Franco ryhtyi toukokuusta 1907 alkaen hallitsemaan ilman parlamenttia kuningas Kaarle I:n tuella. Tämän seurauksena hän kykeni toteuttamaan monia taloudellisia ja hallinnollisia uudistuksia. Francon itsevaltainen hallinto katkeroitti opposition, ja hallitus sensuroi lehdistöä hillitäkseen arvostelua. Franco oli halunnut pelastaa Portugalin horjuvan monarkian, mutta ei saanut yhdistettyä riitaisia monarkistiryhmiä hallituksensa tueksi. Häntä syytettiin myös juonittelusta ja luvattomasta varojen siirtämisestä kuninkaalle.Portugal: History Encyclopædia Britannica Online Academic Edition. Viitattu 9.2.2014. Vuoden 1907 lopussa hallitus joutui kukistamaan Lissabonissa ja Portossa nousseen tasavaltalaisen kumousliikehdinnän. Lopulta kuningas Kaarle I ja kruununprinssi Ludvig Filip salamurhattiin 1. helmikuuta 1908. Franco joutui eroamaan kaksi päivää myöhemmin. Portugalin muututtua tasavallaksi lokakuussa 1910 hänet vangittiin, mutta vapautettiin pian takuita vastaan ja häntä vastaan nostetut syytteet hylättiin. ==Lähteet== Luokka:Portugalin pääministerit Luokka:Vuonna 1855 syntyneet Luokka:Vuonna 1929 kuolleet
Alankomaat talviolympialaisissa 1980

Alankomaat osallistui Lake Placidin talviolympialaisiin 1980 29 urheilijan joukkueella, urheilijoita osallistui pikaluisteluun ja jääkiekkoon. Avajaisissa lippua kantoi Piet Kleine. == Mitalistit == === Kultaa === * Annie Borckink – pikaluistelu, naisten 1 500 m === Hopeaa === * Piet Kleine – pikaluistelu, miehet 10 000 m * Ria Visser – pikaluistelu, naiset 1 500 m === Pronssia === * Lieuwe de Boer – pikaluistelu, miehet 500 m == Joukkue == === Pikaluistelu === ==== Miehet ==== * Lieuwe de Boer * Hilbert van der Duim * Bert de Jong * Yep Kramer * Piet Kleine ==== Naiset ==== * Annie Borckink * Sijtje van der Lende * Haitske Valentijn-Pijlman * Ria Visser === Jääkiekko === * Päävalmentaja: Hans Westberg Pelipaikka Num. Pelaaja MV 1 Ted Lenssen MV 30 John de Bruyn P 6 Patrick Kolijn P 9 George Peternousek P 11 Ad Pluimers P 12 Rick van Gog P 14 Henk Hille P 17 Frank van Soldt H 2 Harry van Heumen H 3 Larry van Wieren H 4 Ron Berteling H 5 Dick Decloe H 8 Jack de Heer H 10 Jan Janssen H 15 Klaas van den Broek H 16 Leo Koopmans H 18 Bryan de Bruyn H 19 Chuck Huizinga H 20 Corky de Graauw H 25 William Klooster == Lähteet == * Sports-reference.com - Netherlands at the 1980 Lake Placid Winter Games Luokka:Valtiot talviolympialaisissa 1980 talviolympialaisissa 1980
Wilhelm Solf

Wilhelm Heinrich Solf (5. lokakuuta 1862 Berliini – 6. helmikuuta 1936 Berliini)Daniel Steinbach: Solf, Wilhelm Heinrich 1914-1918-online. International Encyclopedia of the First World War. Viitattu 21.1.2017. oli saksalainen virkamies, joka toimi Saksan siirtomaahallinnon palveluksessa sekä Saksan keisarikunnan viimeisenä ulkoministerinä lokakuusta joulukuuhun vuonna 1918. Solf opiskeli Berliinissä ja Lontoossa itämaisia kieliä ja väitteli tohtoriksi muinaisintialaisista teksteistä. Myöhemmin hän työskenteli Saksan ulkoministeriön siirtomaaosastolla ja sen alaisuudessa useissa Saksan siirtomaissa. Vuosina 1898–1899 hän oli piirituomarina Saksan Itä-Afrikassa, 1899–1900 Apian kaupunginhallinnon johtajana Samoalla ja 1900–1911 Saksan Samoan kuvernöörinä. Joulukuusta 1911 alkaen Solf toimi Saksan siirtomaaministerinä.Nordisk familjebok, täydennysosa (1924), s. 424 Runeberg.org. Viitattu 9.2.2014. Aluksi hän pyrki yhteistyöhön Ison-Britannian kanssa Saksan siirtomaavallan laajentamiseksi. Ensimmäisen maailmansodan puhjettua hän tuki Afrikan-siirtomaavallan laajentamisen sisällyttämistä Saksan sodanpäämääriin. Maailmansodan aikana Saksa kuitenkin menetti kaikki siirtomaansa Afrikassa ja Tyynellämerellä. Koska Solf kannatti Saksan siirtomaaimperiumia, hän yritti vuodesta 1917 alkaen puhua sellaisen rauhanjärjestelyn puolesta, jossa Saksa luopuisi valloituksistaan Ranskassa ja Belgiassa, mutta saisi vastaavasti siirtomaansa takaisin Afrikassa. Hän vastusti myös rajoittamattoman sukellusvenesodan käyttöönottoa.Wilhelm Solf Firstworldwar.com. Viitattu 9.2.2014. Kun tappio sodassa oli jo nähtävissä, Solf kutsuttiin 3. lokakuuta 1918 Max von Badenin hallituksen ulkoministeriksi, säilyttäen samalla siirtomaaministerin salkun. Solf vastasi Yhdysvaltain presidentti Woodrow Wilsonin kanssa käydystä sähkeidenvaihdosta, jonka seurauksena Saksa solmi aselevon 11. marraskuuta. Solf jatkoi ulkoministerinä vielä jonkin aikaa vallankumouksen jälkeen Friedrich Ebertin johtaman kansanvaltuutettujen neuvoston alaisuudessa, mutta erosi 13. joulukuuta 1918 ajauduttuaan erimielisyyksiin hallituksen toisen puheenjohtajan Hugo Haasen kanssa. Solf toimi 1920–1928 Saksan edustajana Tokiossa, vuodesta 1921 suurlähettilään nimikkeellä. Hieman ennen natsien valtaannousua hän oli mukana hankkeessa, jonka tarkoituksena oli perustaa Saksaan uusi keskustapuolue, mutta tämä ei onnistunut. Wilhelm Solfin leski Johanna Solf perusti myöhemmin Solfin piirinä tunnetun vastarintaryhmän. ==Lähteet== Luokka:Saksan ulkoministerit Luokka:Vuonna 1862 syntyneet Luokka:Vuonna 1936 kuolleet
Kuah

Kuah on Langkawin piirikunnan suurin kaupunki. Kaupunki sijaitsee Langkawin saaren kaakkoiskulmassa, Malesian luoteisosassa. ==Liikenne== Kaupungin eteläpäädyssä sijaitsee satama. Kaupungin keskustasta Langkawin lentoasemalle noin 17-kilometriä. ==Turismi== Paljon hotelleja sijaitsee Kuahin alueella, josta syystä turismi keskisttyy osittain alueelle. == Lähteet == == Aiheesta muualla == Luokka:Malesian kaupungit
Jenny Jones

Jenny Jones (s. 3. heinäkuuta 1980) on brittiläinen lumilautailija, joka kilpailee enimmäkseen slopestylessa. Jones sijoittui Stonahamin MM- kilpailuissa 2013 kuudenneksi slopestylessa. Hän saavutti slopestylen pronssia Sotšin olympialaisissa 2014 ollen ensimmäinen brittiläismitalisti talviolympialaisten historiassa. Lumilautailun maailmancupissa Jones kilpaili ensimmäisen kerran Whistlerissä joulukuussa 2001 sijoittuen half-pipessa 31:nneksi. Maailmancupin pisteille hän pääsi ensimmäisen kerran seuraavana päivänä käydyssä kilpailussa oltuaan 26:s. Kymmenen parhaan joukkoon Jones sijoittui ensimmäisen kerran Špindlerův Mlýnissä maaliskuussa 2013 oltuaan slopestylessa kuudes. Parhaimmillaan hän on sijoittunut toiseksi Cardronassa elokuussa 2013. == Lähteet == Luokka:Brittiläiset lumilautailijat Luokka:Brittiläiset olympiamitalistit Luokka:Vuonna 1980 syntyneet Luokka:Elävät henkilöt
Mustavatsamedestäjä

Mustavatsamedestäjä (Cinnyris nectarinioides) on medestäjien heimoon kuuluva varpuslintu. ==Levinneisyys== Mustavatsamedestäjää tavataan Etiopiassa, Keniassa, Somaliassa ja Tansaniassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Purppuravyömedestäjä

Purppuravyömedestäjä (Cinnyris bifasciatus) on medestäjien heimoon kuuluva varpuslintu. ==Levinneisyys== Purppuravyömedestäjää tavataan Angolassa, Botswanassa, Kongon tasavallassa, Kongon demokraattisessa tasavallassa, Etiopiassa, Gabonissa, Keniassa, Malawissa, Mosambikissa, Namibiassa, Ruandassa, Somaliassa, Etelä-Afrikassa, Swazimaassa, Tansaniassa, Ugandassa, Sambiassa ja Zimbabwessa. Lajin on kuvattu olevan pääosin yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Tsavonmedestäjä

Tsavonmedestäjä (Cinnyris tsavoensis) on medestäjien heimoon kuuluva varpuslintu. Sitä pidetään joskus samana lajina purppuravyömedestäjän (Cinnyris bifasciatus) kanssa. Tsavonmedestäjää tavataan Itä-Keniassa ja Koillis-Tansaniassa. ==Lähteet== Luokka:Medestäjät
Rannikkomedestäjä

Rannikkomedestäjä (Cinnyris chalcomelas) on medestäjien heimoon kuuluva varpuslintu. ==Levinneisyys== Rannikkomedestäjää tavataan Keniassa ja Somaliassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Pembanmedestäjä

Pembanmedestäjä (Cinnyris pembae) on medestäjien heimoon kuuluva varpuslintu. ==Levinneisyys== Pembanmedestäjää tavataan Tansanialle kuuluvalla Pemban saarella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Otto Weddigen

Otto Weddigen (15. syyskuuta 1882 Herford, Westfalen – 18. maaliskuuta 1915 Pohjanmeri)Otto Weddigen Encyclopædia Britannica Online Academic Edition. Viitattu 9.2.2014. oli yksi Saksan tunnetuimmista sukellusvenekapteeneista ensimmäisen maailmansodan alkuvaiheessa. Weddigen liittyi Saksan laivastoon vuonna 1901 ja osallistui Saksan U-veneiden kehittämiseen alusta alkaen. Hänestä tuli syyskuussa 1910 sukellusvenekapteeni ja lokakuussa 1911 sukellusvene U-9:n päällikkö.Otto Weddigen Firstworldwar.com. Viitattu 9.2.2014. Weddigenistä tuli kuuluisuus, kun hän onnistui maailmansodan alussa 22. syyskuuta 1914 upottamaan Alankomaiden rannikon edustalla tunnin aikana kolme kuninkaallisen laivaston risteilijää, Aboukirin, Hoguen ja Cressyn, jolloin noin 1 400 miestä hukkui. U-9 upotti 15. lokakuuta risteilijä Hawken Skotlannin rannikon edustalla, jolloin britit menettivät 500 miestä. Sittemmin Weddigen siirtyi uudenaikaisemman U-29:n päälliköksi ja upotti vielä helmikuussa 1915 neljä brittiläistä kauppalaivaa. Hän kuitenkin hukkui miehistöineen 18. maaliskuuta, kun taistelulaiva HMS Dreadnought ajoi U-29:n upoksiin Skotlannin Moray Firthin edustalla. ==Lähteet== ==Aiheesta muualla== Luokka:Saksalaiset ensimmäisessä maailmansodassa kaatuneet Luokka:Vuonna 1882 syntyneet Luokka:Vuonna 1915 kuolleet
Firapelipelimannit

Firapelipelimannit on suomalainen kansanmusiikkiyhtye joka teki kaksi pitkäsoittoa Blue Master -levymerkille. ==Kokoonpano== * Kalevi Korhonen (yhtyeen johto, viulu) * Simo Niemi (klarinetti) * Timo Viljanen (kontrabasso) * Risto Äijälä (harmoni). ==Diskografia== * Firapelipelimannit (1973) * Firapelipelimannit 2 (1974) ==Lähteet== ==Aiheesta muualla== * Luokka:Suomalaiset kansanmusiikkiyhtyeet‎
Akvaario (täsmennyssivu)

Akvaario voi tarkoittaa seuraavia: * akvaario, vesisäiliö, jossa pidetään vesieläimiä ja -kasveja * Akvaario, suomalaisyhtye Indican kuudes studioalbumi * Akvaario, 500 kg lihaa -yhtyeen kolmas studioalbumi
Anitta ja Marianne

Anitta ja Marianne on suomalainen lauluduo joka teki yhden pitkäsoiton Blue Master -levymerkille.http://www.fono.fi/Dokumentti.aspx?kappale=Punasaappaat&ID;=e2d9ab48-a627-483a-84f9-faf43d6a6d76 Duo koostuu kahdesta sisaruksesta Marianne ja Anitta Kettusesta.http://www.aluelehtisaimaa.fi/punasaappaat-marianne-halajaa- neyttemelle.html ==Diskografia== * Punasaappaat (1974) ==Lähteet== Luokka:Suomalaiset lauluyhtyeet Luokka:Suomalaiset duot Luokka:Sisarukset
Sina Candrian

Sina Candrian (s. 21. marraskuuta 1988 Flims, Graubünden) on sveitsiläinen lumilautailija, joka kilpailee nykyisin slopestylessa. Euroopan nuorten olympiafestivaaleilla Montheyssa vuonna 2005 Candrian saavutti hopeaa sekä lumilautakrossissa että half-pipessa. Samana vuonna käydyissä nuorten MM- kilpailuissa hän saavutti pronssia half-pipessa. Vuoden 2006 nuorten MM- kilpailuissa hän voitti kultaa big airissa ja pronssia half-pipessa. Lumilautailun MM-kilpailuissa vuonna 2007 hän sijoittui half-pipessa seitsemänneksi. Vuoden 2007 nuorten MM-kilpailuissa hän voitti kultaa big airissa. Gangwonin MM-kilpailuissa 2009 Candrian sijoittui half-pipessa 34:nneksi. Stonehamin MM-kilpailuissa 2013 hän saavutti hopeaa slopestylessa. Sotšin olympialaisissa 2014 Candrian sijoittui slopestylessa neljänneksi. Kreischbergin MM-kilpailuissa 2015 hän sijoittui pronssille big airissa. Lumilautailun maailmancupissa Candrian kilpaili ensimmäisen kerran Saas-Feessä lokakuussa 2005 sijoittuen half-pipessa 17:nneksi. Kymmenen parhaan joukkoon hän sijoittui ensimmäisen kerran Lake Placidin half-pipessa maaliskuussa 2007 oltuaan kymmenes. Ensimmäisen palkintokorokesijoituksensa hän saavutti Cardronan half-pipekilpailussa syyskuussa 2008 sijoituttuaan toiseksi. Ensimmäisen voittonsa hän saavutti Calgaryn slopestylekilpailussa tammikuussa 2010. Maaliskuussa 2013 hän sijoittui kolmanneksi Špindlerův Mlýnin slopestylessa. == Lähteet == == Aiheesta muualla == *Sina Candrianin blogi Luokka:Sveitsiläiset lumilautailijat Luokka:Vuonna 1988 syntyneet Luokka:Elävät henkilöt
Pekka Oksanen

Pekka Juhani OksanenSuomalaisen musiikin historia on suomalainen laulaja, joka teki yhden pitkän albumin Blue Master -levymerkille.Lauluni kaikki lauloin, Fono.fi ==Diskografia== * Lauluni kaikki lauloin (1982) ==Lähteet== ==Aiheesta muualla== * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Jackflash

Jackflash on suomalainen rockyhtye, joka teki yhden pitkäsoiton Dig it -levymerkille.http://www.fono.fi/Dokumentti.aspx?esittaja=Jackflash&ID;=25487a61-a11e-44f3-807a-568933409ce8 == Jäsenet == * Esa Palosaari – laulu, rummut * Petteri Hirvanen – kitara * Liksa Liikala – bassokitara == Diskografia == * ==Lähteet== == Aiheesta muualla == * Luokka:Suomalaiset rockyhtyeet
Luulajan saaristo

Luulajan saaristo koostuu 1 312:sta kooltaan yli 20 m² kokoisesta saaresta ja luodosta. Saaristo rajoittuu etelässä Västerbottenin läänin merialueisiin ja koillisessa Suomeen. Useilla saarilla on matkailijoille suunnattuja vierasvenesatamia, palveluja ja retkeilypolkuja. ==Lähteet== ==Aiheesta muualla== *Luulajan saariston matkailupalveluita Luokka:Luulajan kunta Luokka:Norrbottenin lääni Luokka:Perämeren saaret Luokka:Ruotsin saaret Luokka:Saaristot
Tiikeri (yhtye)

Tiikeri on suomalainen yhtye, joka teki yhden pitkäsoiton EMI-levymerkille vuonna 1974.https://kansalliskirjasto.finna.fi/Record/viola.581412 Albumi Tiikeri soittaa ja laulaa sisältää coverversioita ajan käännösiskelmistä sekä yhtyeen jäsenten kirjoittaman kappaleen ”Kotvasen kantri”. ==Kokoonpano== * Raimo Hastt * Seppo Puurtinen * Kari Mäntynen * Raimo Liukko ==Diskografia== * Tiikeri soittaa ja laulaa (1974) ==Lähteet== ==Aiheesta muualla== * Luokka:Suomalaiset yhtyeet
Frans Julius von Wright

Frans Julius von Wright (13. heinäkuuta 1871 Leppävirta – 28. lokakuuta 1934 Helsinki) oli suomalainen everstiluutnantti ja metsänhoitaja. Suomen sisällissodan aikana von Wright organisoi yhdessä Gustaf Finnen kanssa valkoisten valtaamiin kaupunkeihin kenttäoikeudet. Von Wrightin vanhemmat olivat kanavankaitsija Julius von Wright ja Paulina Vilhelmina Lindeberg. Hän pääsi ylioppilaaksi Kuopion yksityislyseosta 1893, ja hän kävi Haminan kadettikoulun 1896. Wright palveli luutnanttina Kuopion 4. tarkk’ampujapataljoonassa 1896–1902, kunnes hänet Suomen oman sotaväen lakkauttamisen yhteydessä siirrettiin 1902 lakkautuspalkalle. Von Wright suoritti Evon metsäopistossa metsänhoitajan tutkinnon 1904, ja hän toimi sitten vt. aluemetsänhoitajana 1904–1907, W. Rosenlew & Co:n metsänhoitajana Porissa 1907–1917 ja Kemijoen uittoyhdistyksen uittopäällikkönä 1917–1921. Suojeluskuntien perustamisessa syksyllä 1917 mukana ollut von Wright nimitettiin joulukuussa 1917 Pohjolan suojeluskuntien piiripäälliköksi, ja hänestä tuli piirin esikuntapäälliköksi nimitetyn Kemin Karihaaran selluloosatehtaan teknillisen johtajan Gustaf Adolf Finnen lähin avustaja. Von Wright osallistui Tervolan ja Tornion taisteluihin. Suojeluskuntapiirin päällikön tehtävässä hän oli maaliskuun lopulle, sillä hänet määrättiin Päämajan ylipiiripäälliköksi eli takaisin vallattujen alueiden suojelupäälliköksi. Tässä yhteydessä hän toimi läheisessä yhteistyössä Gustaf Finnen kanssa, joka organisoi Suomen sisällissodan aikana valkoisten valtaamiin kaupunkeihin kenttäoikeudet. Itsenäisyyden alkuvuosina von Wright toimi laivaston intendenttinä 1922–1924 ja vuodesta 1924 puolustusministeriön ylireviisorina Helsingissä. Hänet ylennettiin everstiluutnantiksi 1926. Hän kuoli vuonna 1934 63-vuotiaana. Frans Julius von Wright oli naimisissa vuodesta 1907 Fanny Birgitta (Birgit) Strömbergin kanssa. == Lähteet == * Aikalaiskirja 1934 (Projekt Runeberg) * * Agricola uutis- ja keskustelufoorumi : Tiedätkö missä ja milloin teloitettiin 235 suomalaista kahdessa päivässä? Luokka:Suomalaiset everstit Luokka:Suomen sisällissodan valkoiset Luokka:Suomalaiset metsänhoitajat Luokka:Vuonna 1871 syntyneet Luokka:Vuonna 1934 kuolleet